สวัสดีค่ะ พอดีแฟนโดนแมลงก้นกระดก แล้วตอนนี้มันเป็นผื่นแดง และมีตุ่มหนอง อยากทราบว่ามียาตัวไหนที่พอจะรักษาไหมค่ะ แล้วมันจะลามไปกว่านี้อีกไหม แฟนโดนที่บริเวรใต้ตาค่ะ
สวัสดีค่ะ ด้วงก้นกระดก เมื่อโดนกัด จะปล่อยสารที่เรียกว่า Pederin ซึ่งจะทำให้เกิดผื่นผิวหนังอักเสบได้ โดยจะเกิดขึ้นหลังโดนกัดภายใน 12-36 ชั่วโมง โดยมักพบผื่นแดงเหมือนรอยไหม้เป็นแนวเส้นยาว ร่วมกับอาการคัน และแสบร้อน หากเป็นมากอาจเห็นเป็นตุ่มน้ำ ดูคล้ายผื่นโรคงูสวัดได้ ผื่นที่เกิดขึ้นจะแห้ง ตกสะเก็ดหายไปได้เองภายใน 7-10 วัน และอาจทิ้งรอยดำไว้ซักระยะหนึ่ง แลัวจะค่อยๆ จางหายไปเองในเวลาเป็นเดือน และไม่ได้ทำให้เกิดเป็นแผลเป็น ยกเว้นมีการติดเชื้อแบคทีเรียแทรกซ้อนกลายเป็นตุ่มหนองก็อาจกลายเป็นแผลเป็นได้สำหรับการรักษา หากเพิ่งโดนแมลงกัดใหม่ๆ ควรล้างด้วยน้ำสะอาดและสบู่หลายๆครั้งทันที เพื่อเจือจางสาร Pederin หากเห็นเป็นผื่นเกิดขึ้นแล้ว และมีอาการแสบร้อน ให้ใช้การประคบเย็นที่ผื่น และใช้ยาทากลุ่มสเตียรอยด์ที่มีฤทธิ์แรง เช่น 0.1% mometasone furoate cream (เช่นยี่ห้อ elomet, topcort), 0.05% clobetasol propionate cream (เช่นยี่ห้อ dermovate, betasol ) เป็นต้น โดยทายาวันละ 1-2 ครั้ง โดยต้องระวังไม่ให้เข้าดวงตาด้วย หากมีอาการคันมาก ควรทานยาแก้แพ้ เช่น คลอเฟนนิรามีน (chlorpheniramine), ไฮดรอกไซซีน (hydroxyzine) เป็นต้น และห้ามไปแคะ แกะและเกาผื่นแต่หากผื่นเกิดเป็นบริเวณกว้างขึ้น หรือผื่นกลายเป็นหนอง ก็ควรไปพบแพทย์เพื่อรับยาปฏิชีวนะทานค่ะ